Bæjarstjórn Snæfellsbæjar hefur samþykkt afgreiðslu umhverfis - og skipulagsnefndar um umbeðna stækkun á Hótel Hellnum . Fyrr á árinu var lokið við stækkun hótelsins um tíu herbergi og eru nú 31 herbergi á því . Samkvæmt upplýsingum hótelstjórans á Hótel Hellnum er áformað að á árinu 2013 verði aftur bætt við tíu herbergjum . Gistinýting í hótelinu var góð í sumar , að sögn hótelstjórans . Á umræddum fundi bæjarstjórnar Snæfellsbæjar var samþykkt framkvæmdaleyfi fyrir lagningu göngustígs við Djúpalónssand og breytingu á bílastæðum við sandinn . Sú breyting og lagning göngustígsins miðar að því að bæta aðgengi gesta að sandinum , að sögn Kristins Jónassonar bæjarstjóra .